چون کی چوخ شئی دهییشیب
ائله بیل آلما یولو صحیفهسی کیملیییمین بیر بؤلومونه چئوریلیبدیر. یئنی سیتهیه نظر یازان دوستلارین بیر چوخو او فضانی خاطیرلاییبلار. بو آرادا بیر شعریم یادیما دوشور:
...
چوخ شئی دهییشیب
اللریم ده
ساچلارین دا
یئنه اللریمین آستاناسیندان
قانادلانیر بیر ایستک
ساچینی سیغاللاماغا
گؤزومون قاپاق قیریشی
دامجینین ائستیتیکاسینی پوزور
چوخ شئی دهییشیب
گؤزوم ده
دامجینین گؤرونوشو ده
...
آلما یولو سیتهسی پیس ده اولسا یاخشی دا اولسا، بیر داها تکرار اولا بیلمز، چون کی چوخ شئی دهییشیب.
یئنی سیتهنین یولا دوشمک ندهنی ده کئچمیشی تکرار ائتمک دئییلدی، بلکه فیس بوک دیشاریسی موخاطبلرله ایلگی قورماق ایدی. دوغروسو فیس بوکدا محصور اولدوغوموزو دوشونورم. فیس بوکون ائشسیز ایمکانلارینین یانیندا ائشسیز سورونلاری دا واردیر.
احساس ائدیرم بورادا کی موخاطبلرین بیر چوخو، چوخ شئیلری بیلیرلر و اونلارا بیر شئی سونا بیلمک چتین ایشدیر و بو فضانین دیشاریسیندا بیزی گؤزلهینلر آز دئییل.
بیر ده یئنی سیته منه بیر چئشیت توبه نامهدیر. دوغرودور هئچ زامان قوناق قاباغینا قویمالی، دوزگون بیر رادیکال اولا بیلمهدیم، اما او ناقیص رادیکاللیقدان دا بیله راضی دئییلم. یوموشاق داورانماق، دوشونوب سونرا یازماق، آیاقلارینی برک یئره قویماق...
بئله بئله نسنهلر ده سؤز قونوسودور.
بو آرادا محض ادبیاتا دوشونوب کافکانین دیلینجه: "من یالنیز ادبیاتام" یازان دوستلارلا دا راضیلاشماییرام. و اوز اوزدن ده:
شعر، دوشونجه، ادبیات؛ بیر آز دا سیاست
-
- 13/10/29
azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab unk unk